OpenLLM-France/wikimedia huggingface dataset:
# José Aurelio Gay López

José Aurelio Gay López (nascut el 10 de desembre de 1965 a Madrid) és un exfutbolista espanyol, que posteriorment ha seguit la seua carrera com a entrenador.

## Trajectòria
### Com a futbolista

Gay debuta en Primera Divisió la temporada 88/89, a les files del RCD Espanyol. L'equip baixa de categoria i el jugador disputa 17 partits i marca dos gols. A l'any següent, els periquitos recuperen la màxima divisió del futbol espanyol. A la temporada 1990/91, juga la segona i darrera campanya en Primera amb els blanc-i-blaus, on és titular (36 partits i 5 gols).
El 1991 fitxa pel Reial Saragossa, on passaria cinc temporades, en les quals assolirien guardons com la Copa del Rei i, especialment, la Recopa de 1995. Gay va ser titular els primers anys però a poc a poc la seua participació va declinar fins als 7 partits a la 1994/95 i els 14 a la 95/96. Al final d'eixe any, abandona l'equip aragonès i s'incorpora al Reial Oviedo.
Amb els asturians només hi juga 13 partits de la 1996/97, la que seria la seua darrera temporada en Primera. L'últim club de Gay com a jugador va ser el CD Toledo, de Segona Divisió, on hi va estar fins a 1999.

### Com a entrenador

Res més penjar les botes, Gay es va fer càrrec del juvenil del Toledo, per a entrenar al primer equip a la 2000-2001. Ací començaria tot un seguit d'equips com el Reial Madrid C (02/03), el Pontevedra CF (03/04), el Real Jaén (05/06), el Lorca Deportiva (07/08) i el CF Fuenlabrada (08/09)...

## Enllaços externs

* Estadístiques a Primera divisió - LFP (castellà)
# Matinera capgrisa

La matinera capgrisa (Pellorneum cinereiceps) és una espècie d'ocell de la família dels pel·lornèids (Pellorneidae) que habita boscos i matolls de les illes Palawan i Balabac, a les Filipines.

## Referències

* ↑ Lepage, Denis. «Avibase - la base de dades mundial d'ocells». [Consulta: 1r març 2021].
# Matinera celluda

La matinera celluda (Illadopsis cleaveri) és un ocell de la família dels pel·lorneids (Pellorneidae).

## Hàbitat i distribució

Habita els boscos de les terres baixes de Sierra Leone, Libèria, Costa d'Ivori, Ghana, Nigèria, sud de Camerun, l'illa de Bioko, sud-oest de la República Centreafricana, Guinea Equatorial, Gabon i Congo.

## Referències

* ↑ «Matinera celluda». Cercaterm. TERMCAT, Centre de Terminologia. Rev. 20/12/2021(català)
# Lo Vernant

Lou Vernant (en italià Vernante, en piemontès Vërnant) és un municipi italià a la Val Vermenanha, dins de les Valls Occitanes a la regió del Piemont. Està situat a uns 90 quilòmetres (56 milles) al sud de Torí i uns 15 quilòmetres (9 milles) al sud de Cuneo. Limita amb els municipis de Bueves, Entraigas, Limon, Roascha i Robilant. L'any 2007 tenia 1.287 habitants.

## Administració

Llista d'alcaldes :
| Període | Identitat | Partit |
| 2004- | Domenico Papalia | Llista cívica |
# 668

El 668 (DCLXVIII) fou un any de traspàs començat en dissabte del calendari julià.

## Esdeveniments

* Els xinesos conquereixen Pyongyang

## Necrològiques

* Flavi Heracli Constant (Constant II), emperador romà d'Orient.
* Brahmagupta. Matemàtic indi.

## Referències

* ↑ «P’yongyang» (en anglès). Enciclopædia Britannica, 10-01-2024. [Consulta: 28 gener 2024].
* ↑ «Constant II». Gran Enciclopèdia Catalana. Barcelona: Grup Enciclopèdia Catalana.
* ↑ Suzuki, Jeff. Mathematics in historical context (en anglès). Washington: Mathematical association of America, 2009, p. 78. ISBN 978-0-88385-570-6.
# APS Panthrakikos

El Athlītikos Podosfairikos Syllogos Panthrakikos (Αθλητικός Ποδοσφαιρικός Σύλλογος Πανθρακικός) és un equip de futbol de Komotini (Grècia) fundat el 1963. Va competir a la Lliga grega de futbol la temporada 2011-12.

## Història

Athlitiki Enosis Komotini (Unió Atlètica de Komotini) fundat el 1936, i Orpheus Komotini fundat el 1948, es fusionaren per crear el Panthrakikos el 1963. El 1996 es fusionà amb Orpheus Xylagani esdevenint Panthrakikos Xylagani. El 1998 tornà a competir com Panthrakikos F.C..

## Palmarès

* Segona Divisió grega:
** 2011-12
* Tercera Divisió grega:
** 1978-79

## Evolució de l'uniforme

| 2007-08 | 2009-10 | 2010-11 | 2011-12 | 2012-13 | 2013-14 | 2014-15 |

## Referències

* ↑ «Panthrakikos History».
* ↑ «Panthrakikos History». Arxivat de l'original el 2011-07-21. [Consulta: 24 agost 2017].
* ↑ «2nd Level Table, 1962-63».
* ↑ «2nd Level Table, year 1963-64».
* 1 2 «Mergers and Name Changes».
* ↑ «Panthrakikos F.C. foundation, 1964». Arxivat de l'original el 2014-05-25. [Consulta: 24 agost 2017].

## Enllaços externs

* Lloc web oficial
| Panthrakikos el 1974 | Panthrakikos vs Ergotelis FC, 2009-10 | Panthrakikos F.C., 2009-10 | Panthrakikos Athletic Center | Principal edifici del Panthrakikos Athletic Center |
# AFX

AFX té els següents significats:
* AFX News (de l'acrònim Agence France/Extel), secció d'informació financera de l'Agence France-Presse
* Animation Framework eXtension, estàndard per a gràfics 3D de MPEG-4
* AFX, acrònim d'Aphex Twin, productor de música electrònica d'Irlanda
* Afrix (AFX), una futura moneda prevista a l'Àfrica Central.
# 1156
## Esdeveniments

* Saqueig de Xipre
* Fundació de l'Orde d'Alcàntara per combatre l'islam

## Naixements

* 27 d'octubre, Sant Geli (Marquesat de Provença)ː Ramon VI, comte de Tolosa i Melguelh i marquès de Provença.
# Lucchetti

Lucchetti és el nom dels següents personatges:
* Francesc Lucchetti i Farré (1934-2011)
* Antoni Lucchetti i Farré (1940)
* Francesc Lucchetti i Farré (1944-2017)
# Manuel Jesús Ortiz Toribio

Manuel Jesús Ortiz Toribio, més conegut com a Lolo, (Huelva, 22 d'agost de 1984) és un futbolista professional andalús, que ocupa la posició de defensa.

## Trajectòria

Format al planter del Sevilla FC, a la temporada 02/03 puja al primer filial, el Sevilla Atlético, amb qui aconsegueix el gol decisiu en la lligueta d'ascens a Segona Divisió, el 2007 davant el Burgos CF. A l'any següent, el defensa debuta en dos partits amb el primer planter sevillista a la màxima categoria, així com d'altres a la Champions League, tot i que la major part de la campanya formaria al Atlético.
Va ser cedit al Màlaga CF a la temporada 08/09. A l'octubre del 2009 s'hi incorpora definitivament al primer equip del Sevilla.

## Palmarès
### Sevilla FC

* Copa del Rei (2009-10)

## Referències

* ↑ Lolo llega al Málaga (Lolo arrives at Málaga) Arxivat 2009-03-13 a Wayback Machine.
* ↑ «Lolo signs new Sevilla deal». Ontheminute.com. Arxivat de l'original el 2012-02-19. [Consulta: 29 octubre 2009].

## Enllaços externs

* Fitxa del jugador
# Abderrahmane Mansouri

Abderrahmane Mansouri (Algèria, 13 de gener de 1995) és un ciclista algerià professional des del 2014 i actualment a l'equip Mouloudia Club d'Alger. En el seu palmarès destaca el campionat nacional de 2015 i 2016.

## Palmarès

* 2012
** Campió d'Algèria en ruta júnior
** Campió d'Algèria en contrarellotge júnior
* 2013
** Campió d'Algèria en ruta júnior
** Campió d'Algèria en contrarellotge júnior
* 2014
** Campió àrab en ruta
** 1ra la Challenge Spécial Ramadan i vencedor de 2 etapes
* 2015
** Campió d'Algèria en ruta
** Campió d'Algèria sub-23 en ruta
** Vencedor d'una etapa al Tour de Constantina
* 2016
** Campió d'Algèria en ruta
** 1r a la Volta a Tunísia
** Vencedor d'una etapa al Tour del Senegal
* 2017
** Vencedor d'una etapa al Tour Internacional dels Zibans
** Vencedor d'una etapa al Tour de Mostaganem
** Vencedor d'una etapa al Gran Premi de l'Eco d'Oran
* 2018
** Vencedor d'una etapa al Tour de Mostaganem
* 2019
** 1r a la Copa d'Algèria i vencedor d'una etapa
* 2022
** Vencedor d'una etapa al Tour de Sidi Bel Abbes
** Vencedor d'una etapa al Gran Premi Chantal Biya

## Referències

* ↑ «Abderrahmane Mansouri». Pro Cycling Stats.
* ↑ «2015 » National Championships Algeria - Road Race». Pro Cycling Stats.

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-04-13 a Wayback Machine.
* Fitxa a museociclismo.it
# Lòcrida Ozòlia

Lòcrida Ozòlia (grec antic: Ὀζολία Λοκρίς) era la part occidental de la Lòcrida habitada pels locris ozolis (Ὀζόλαι), a tocar del golf de Corint, amb la Dòrida i Etòlia al nord, la Fòcida a l'est i Etòlia a l'oest. Era un país muntanyós i poc productiu. Les muntanyes del Parnàs (al límit amb Fòcida) i del Còrax (al límit amb Etòlia) ocupaven gran part del territori.
El riu principal era l'Hilet (modern Morno), que desaigua prop de Naupacte. A la part occidental del territori hi havia el cap d'Antirrio amb la ciutat d'Antírrio, que tenia enfront el cap de Rio (Ῥίον) amb la ciutat de Rio a la costa d'Acaia. A la frontera oriental era a tocar de la ciutat focídia de Crissa. El nom d'ozolis o Ozòlia té un origen incert; podria derivar de ὄζειν ('olorar') de l'olor que sortia d'unes fonts a la muntanya Tapiassos, suposadament causades per haver estat enterrat allí el centaure Nessos i altres centaures, o bé perquè creixien gran quantitat d'asfòdels que perfumaven l'aire o de què els habitants anaven vestits amb pells. Els mateixos locris deien que derivava de les branques (ὄζοι) d'una vinya que es produïa al seu país d'una manera meravellosa, però cap etimologia es pot donar per segura.
Suposadament eren una colònia dels locris opuntis. Quan apareixen per primer cop és a la guerra del Peloponès. Tucídides diu que eren mig bàrbars, com els etolis i els acarnanis als quals s'assemblaven en l'armament i en la seva forma de lluitar. El 426 aC els locris van prometre ajut al general atenenc Demòstenes per envair Etòlia, però en ser derrotat Demòstenes les tribus es van sotmetre sense lluita a l'espartà Euríloc que va passar pel seu territori des de Delfos en direcció a Naupacte. Segons Polibi, més tard van formar part de la Lliga Etòlia.
L'única ciutat important era Amfissa a la frontera amb Fòcida. Altres ciutats eren (d'oest a est), a la costa o properes Molicrea, Naupacte, Eneó, Anticíra, Eupalion, Èritres (Erythrae), Tolofó, Hessos, Eantea, Ipnos, Kaleon (Chalaeum); i mes a l'interior Egícion (Aegitium), Potidania, Croculeion (Croculeium), Tíquion (Teichium), Olpes (Olpae), Messàpia, Hyle, Tritea (Tritaea) i Miònia.

## Referències

* ↑ Smith, William (ed.). «Locris». Dictionary of Greek and Roman Geography (1854). [Consulta: 23 gener 2021].
# Acis

* Per a altres significats, vegeu «Acis (desambiguació)».
Segons Les metamorfosis d'Ovidi, Acis (en grec antic Ἄκις) era el déu del riu Acis, a tocar de l'Etna. Es deia que era fill del déu itàlic Faune i de la nimfa Simetis. Abans de convertir-se en riu, va ser amant de la nimfa Galatea, enamorada sense esperança del ciclop Polifem. Aquest, gelós i violent, el va voler esclafar amb unes roques, però Acis es transformà en riu i així es va escapar del gegant. Una altra versió deia que Polifem, efectivament, el va aplanar amb una pedra i la seva sang es va convertir en el riu Acis al peu de l'Etna.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 4. ISBN 9788496061972.
# Acipenseriformes

Els acipenseriformes són un ordre de peixos actinopterigis primitius que inclou els esturions i els peixos espàtula, així com algunes famílies fòssils ja extintes. L'esquelet ossi té un contingut elevat en cartílag.

## Sistemàtica
### Acipenseridae

Els acipensèrids (Acipenseridae) són una família que compren els coneguts esturions i inclou dues subfamílies. Per a la classificació completa vegeu l'article sobre els acipensèrids.
* Acipenserinae, amb dos gèneres.
* Scaphirhynchinae, també amb dos gèneres.

### Polyodontidae

Són els poliodòntids (Polyodontidae) o peixos espàtula, que té només dos gèneres, cadascun amb una única espècie.
* Polyodon spathula (USA)
* Psephurus gladius (Xina)

### Chondrosteidae

Els condrosteids són una família extinta.

### Errolichthyidae

Els errolíctids són una família extinta.

## Referències

* ↑ «Order Summary for Acipenseriformes» (en anglès). [Consulta: 17 desembre 2017].
* Hochleithner, M.; Gessner, J.: The Sturgeons and Paddlefishes of the World: Biology and Aquaculture.
* Hochleithner, M.; Gessner, J.; Podushka, S.: The Bibliography of Acipenseriformes.
# Acis (desambiguació)

«Acis» té aquests significats:
* Mitologia grega: Acis era l'esperit del riu Acis, fou fill de Faunes i de Simetis.
* Geografia: Riu Acis
* Informàtica: ACIS és un nucli geomètric de modelatge tridimensional en el camp de la computació.
* Cooperativisme: ACI són les sigles d'Aliança Cooperativa Internacional.
* Òpera: Acis, òpera de Lully.
# Aiguat del 9 d'octubre de 2018 a Mallorca

L'aiguat del 9 d'octubre de 2018 a Mallorca fou un episodi de molta precipitació que ocorregué el 9 d'octubre de 2018 i que afectà els municipis d'Artà, Sant Llorenç des Cardassar i Manacor al Llevant de Mallorca. L'aiguat provocà 13 morts i un desaparegut quan es produïren pluges de més de 200 l/m² a la conca del torrent de ca n'Amer, cosa que ocasionà el seu desbordament en diversos punts. Segons un expert, el cabal del torrent arribà a igualar el del riu Ebre en el màxim de la riuada per Sant Llorenç. Els majors danys es produïren a les localitats de la Colònia de Sant Pere, Artà, Canyamel, Sant Llorenç des Cardassar, Son Carrió i S'Illot.
Les víctimes mortals foren tretze: set de ciutadania espanyola (dues dones i cinc homes), una parella britànica, una parella alemanya, una dona neerlandesa i un periodista alemany. Les víctimes foren localitzades a Artà (4), Sant Llorenç (4), Son Carrió (2) i S'Illot (3).

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 15. Palma: Promomallorca, p. 373. ISBN 84-8661702-2.
* ↑ «El temporal du la tragèdia al nord-est de Mallorca». Ara Balears.
* ↑ Periódico, El «"El torrent de Sant Llorenç sembla dissenyat per un assassí en sèrie"» (en castellà). elperiodico, 10-10-2018.
* ↑ «Los trece nombres de la riada de Sant Llorenç» (en castellà). Última Hora.
* ↑ «112 Illes Balears on Twitter». Twitter.
# Madhan

Madhan (o Kiari) fou un estat tributari protegit del grup d'estats de les muntanyes de Simla, sota administració del Panjab. la població era d'uns 3.704 habitants el 1901 i la superfície aproximadament de 34 km². Els ingressos s'estimaven vers 1880 en 160 lliures. El tribut de 25 lliures era pagat a Keonthal. El 1901 era sobirà thakur Randhir Chand, menor d'edat i l'estat estava administrat per un consell amb plens poders excepte per sentències de mort que necessitaven confirmació del superintendent dels estats de les muntanyes Simla.
L'estat fou declarat feudatari de Keonthal per sanad del setembre de 1815. El títol del sobirà era thakur.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885. Article Keonthal
# Magkasangga 2000

Magkasangga 2000, conegut internacionalment com a Ultracop 2000, és un film de ciència-ficció i acció filipinohongkonguès del 1995 dirigit per Phillip Ko, Joe Mari Avellana i Johnny Wood. El protagonitzen Ricky Davao, Cynthia Luster i Monsour del Rosario.

## Sinopsi

L'any 2000, el bandoler interplanetari Zorback decideix ignorar el Tractat Universal en viatjar a la Terra per a causar-hi estralls. Els Ultracops, agents de policia de l'espai, encapçalats pel superintendent Nuñez, són els únics que el poden aturar.

## Elenc

* Ricky Davao com a Tony Braganza
* Cynthia Luster com a Trishia Marks
* Monsour del Rosario com a Jared
* Eddie Gutiérrez com a superintendent Nuñez
* Gabriel Romulo com a Zorbak
* Charlie Davao com a Tecson
* Phillip Ko com a Benny Gabaldon
* Melvin Wong com a Drago
* Bernardo Bernardo com ador
* Jaime Fabregas com a el Prof. Duval
* Elenor Academea com a Elenor
* Rando Almanzor com a Russel McBean
* Larissa Ledesma com a Gina Braganza
* Jimmy Ko com a Jimmy
* James Hermogenes com allan Corpuz
* Bhong Villegas com a Ronnie

## Referències

* 1 2 Saroch, Andrew. «Ultracop 2000». Far East Films, 19-06-2015. [Consulta: 7 juny 2021].
* ↑ «Ultracop 2000 Review». TV Guide, 19-06-2015. [Consulta: 7 juny 2021].
* ↑ Heritage, 8-10, 1994, pàg. 8 [Consulta: 7 juny 2021].
* ↑ Film Majalah, 222-235, 1994, pàg. 9 [Consulta: 7 juny 2021].
* ↑ Cinema of the Philippines. McFarland & Company, 2007, p. 319.
# 642
## Esdeveniments

* Batalla de Maserfield
* Primer papir àrab amb la nova ortografia
* 30 d'abrilː Inici del regnat de Khindasvint

## Referències

* ↑ «Chindasvinto» (en castellà). fuenterrebollo.com. [Consulta: 30 abril 2020].
# Manuel Vasques

Manuel Soeiro Vasques (29 de juliol de 1926 - 10 de juliol de 2003) fou un futbolista portuguès de la dècada de 1940.
Fou 26 cops internacional amb la selecció portuguesa.
Pel que fa a clubs, defensà els colors de Sporting Clube de Portugal durant la major part de la seva carrera, on formà part de la davantera dels Cinco Violinos (cinc violins) amb Albano, Fernando Peyroteo, José Travassos i António Jesus Correia. També jugà a Atlético CP i CUF.
El seu oncle Manuel Soeiro també fou futbolista.

## Referències

* ↑ «Perfil a foradejogo». Arxivat de l'original el 2018-09-23. [Consulta: 22 setembre 2018].
* ↑ Perfil a thefinalball
* ↑ «O dia em que os cinco violinos marcaram 12 golos» (en portuguès). Mais Futebol, 16-02-2015. [Consulta: 21 juliol 2015].
* ↑ Portugal stats at Eu-Football
* ↑ Manuel Vasques a National-Football-Teams.com (anglès)
# Akysis prashadi

Akysis prashadi és una espècie de peix de la família dels akísids i de l'ordre dels siluriformes.

## Morfologia

* Els mascles poden assolir els 6 cm de llargària total.
* Nombre de vèrtebres: 34-35.

## Distribució geogràfica

Es troba a Àsia: Myanmar.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* 1 2 BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Hora, S. L. 1936. Siluroid fishes of India, Burma and Ceylon. II. Fishes of the genus Akysis Bleeker. III. Fishes of the genus Olyra McClelland. IV. On the use of the generic name Wallago Bleeker. V. Fishes of the genus Heteropneustes Müller. Rec. Indian Mus. (Calcutta) v. 38 (pt 2): 199-209.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Ng, H.H. 1999. The Akysis of Myanmar: a review (Teleostei: Akysidae). Raffles Bull. Zool. 47(2):541-548.
* Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Marc Claudi Marcel (legat 102 aC)

Marc Claudi Marcel (en llatí Marcus Claudius Marcellus) va ser un militar i jutge romà de desconeguda relació amb la família Claudi Marcel, tot i que en formava part, i també de la gens Clàudia. Ciceró, com a distinció, l'anomena el pare d'Eserní (Marc Claudi Marcel Eserní (cònsol)).
Es menciona per primera vegada quan tenia un càrrec militar amb Gai Mari a la Gàl·lia l'any 102 aC quan va tenir un paper important en la derrota dels teutons a Aquae Sextiae. El 90 aC era lloctinent de Luci Juli Cèsar a la guerra social, i després de la derrota del cònsol romà, Marcel, amb un grup de soldats, es va tancar a la fortalesa d'Esèrnia al Samni on va resistir per força temps, fins que va ser obligat a rendir-se per manca de menjar. Aquest fet però, no demostra ni indica amb seguretat que els Marcel Eserní descendeixen d'aquest personatge.
Ciceró diu que va ser jutge el 81 aC en el judici contra Publi Quinti i també que era un orador de cert mèrit.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 935.
# Marc Valeri Màxim Corví

Marc Valeri Màxim Corví (en llatí Marcus Valerius M. F. M. N. Maximus Corvinus) va ser un magistrat romà probablement fill de Marc Valeri Corv. Formava part de la gens Valèria, una antiga família romana d'origen patrici.
Va ser cinc vegades cònsol durant les guerres samnites. Va ser cònsol juntament amb Quintus Caedicius Noctua l'any 289 aC, i només el mencionen els Fasti. La pèrdua del llibre de Tit Livi que parlava d'aquestes dates fa que no es conegui res del seu consolat.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1001.
# Abdali

«Abdali» té aquests significats:
* Tribu àrab del Iemen que va governar el sultanat de Lahej a l'oest i el xeicat d'al-Hawtah al Hadramaut.
* Tribu paixtu afganesa de la qual deriva la dinastia Durrani, nou nom agafat per la tribu
# Abdalla Nirqi

Abdallah Nirqi és un llogaret a uns 5 km al nord-est d'Abu Simbel, a Egipte, a la governació d'Assuan, a la riba oest del Nil, on s'han trobat dues tombes, una de meroítica i una altra de l'època cristiana, i una església del segle viii ben conservada amb unes notables pintures d'estils romà d'Orient i nubià, que va ser utilitzada per al culte fins vers el segle xv.

## Bibliografia

* Małgorzata Martens, Abdallah Nirki, a Encyklopedia katolicka, vol. 1, Lublin 1989